בדל הבטחה
מחמת הספק נא זכי גם אותי; כאחד האדם השוגה.; קו הגבול בין הזמן לבין האמת; הוא היום בו אקבע את מותי.; תחת עץ ערבה את תשבי ותבכי; צעירה כביום הראשון.; עננים ארוכים ושמים של דם; ימרקו אבנים בגרון.; כל הלילה כאבת ולא תדברי; כי יבשו מלותייך מזמן; ועל בדל הבטחה עד מתי תרכבי,; עד מתי תרכבי ולאן?; תחת עץ ערבה נשימות תספרי; אבודה כביום הראשון.; עננים ארוכים ושמים של דם; ילטפו בלבך עוד קרחון.; מחמת לבבך נא ברכי את דרכי; כאחד האדם התועה.; קו הגבול בין עכשיו לבין הספק; הוא הזמן היחיד הנראה.; תחת עץ ערבה לחדול תבקשי; יפה כביום הראשון.; עננים אדישים ושמים של סתם; יחטפו בלי משים עפיפון.; 